Foto: MMAjunkie Habib Nurmagomedovning ma’lum qilishicha, hech qanday sharoitda Konor Makgregorning qo‘lini jangdan keyin siqmaydi. Bu haqda u matbuot anjumanidan so‘ng aytib o‘tdi. «Konorning qo‘lini jangdan keyin siqamanmi? Yo‘q. Hech qachon. Yo‘q! U mening xalqim haqida, Rossiya haqida ko‘p gapirishi, mening oilamni haqorat qilishi, unga obro‘ bag‘ishlamaydi. Alkogolik va piyanista nima haqida gapirayotganining o‘zi ahamiyatsiz. Bular e’tiborga olinmasligi kerak bo‘lgan nosog‘lom narsalardir», - deya ma’lum qildi Nurmagomedov. Ta’kidlanishicha, irlandiyalik qo‘shma matbuot anjumaniga kechikkan va Nurmagomedov u kelishidan oldin anjumanni tark etgan. Eslatib o‘tamiz, avvalroq Nurmagomedov Makgregorning yuragi va ongini yo‘q qilib tashlamoqchi ekani xabar qilingandi.